אנג'לה לאנסברי

אנג'לה בריג'יד לאנסברי (באנגלית: Angela Brigid Lansbury;‏ 16 באוקטובר 1925 – 11 באוקטובר 2022) הייתה שחקנית קולנוע, טלוויזיה ותיאטרון וזמרת בריטית-אמריקאית עם קריירה שנמשכה כשבעה עשורים; חברת מסדר האימפריה הבריטית. לאנסברי נולדה בלונדון לאם שחקנית תיאטרון ולאב סוחר עץ ופוליטיקאי אמיד, חבר במפלגה הקומוניסטית של בריטניה. היו לה אחות גדולה מנישואיה הראשונים של אמה ושני אחים תאומים קטנים. סיימה בהצטיינות שנת לימודים במשחק באקדמיה המלכותית בלונדון. בתחילת מלחמת העולם השנייה עברה עם משפחתה לארצות הברית ולמדה בבית ספר למשחק בניו יורק. החלה את קריירת המשחק שלה עם חברת MGM. הסרט הראשון שבו השתתפה היה "אורות הגז" שיצא ב-1944 ובזכותו הייתה מועמדת לפרס אוסקר לשחקנית המשנה הטובה ביותר. סרטים מפורסמים שבהם השתתפה: "תמונתו של דוריאן גריי" (1945) עליו קיבלה מועמדות נוספת לפרס אוסקר לשחקנית המשנה הטובה ביותר וזכתה בפרס גלובוס הזהב לשחקנית המשנה הטובה ביותר, "שמשון ודלילה" (1949), "השליח ממנצ'וריה" (1962) עליו קיבלה מועמדות שלישית לפרס אוסקר לשחקנית המשנה הטובה ביותר וזכתה בשנית בפרס גלובוס הזהב לשחקנית המשנה הטובה ביותר, "מול פלנדרס" (1965) ו"המיטה המעופפת" (1971). בשנת 1978 שיחקה בסרט "מוות על הנילוס". כמו כן דיבבה את גברת תֵּיוֹן ושרה את שיר הנושא בסרט "היפה והחיה" של חברת וולט דיסני. בשנות ה-50 של המאה ה-20 היא הרחיבה את תחומי עיסוקה לתיאטרון ולטלוויזיה. היא הצליחה מאוד במחזות כגון "Gypsy"‏, "Mame", ‏"Blithe Spirit"‏ ו"הספר השטן מרחוב פליט". בשנים 1984 עד 1996 היא שיחקה בסדרת הטלוויזיה האמריקאית "רצח במשיכת קולמוס" שבה גילמה את ג'סיקה פלטשר, ועל תפקידה זה זכתה ארבע פעמים מתוך עשר מועמדויות בפרס גלובוס הזהב לשחקנית הטובה ביותר בסדרת דרמה, והייתה מועמדת שתים עשרה פעמים לפרס אמי לשחקנית הראשית הטובה ביותר בסדרת דרמה, אך מעולם לא זכתה. בשנת 2005 גילמה את הדודה אדלייד בסרט הפנטזיה "נני מקפי" על פי תסריט של השחקנית אמה תומפסון. בשנת 2011 שיחקה בסרט הקומי "מר פופר והפינגווינים" בכיכובו של ג'ים קארי. בשנת 2017 שיחקה במיני-סדרה הבריטית "נשים קטנות". בנוסף בשנת 2018 שיחקה ושרה בסרט הדרמה-קומי-מוזיקלי "מרי פופינס חוזרת" בתפקיד מוכרת הבלונים. תפקידה האחרון בקולנוע, בו היא מגלמת את עצמה בסרט "רצח כתוב היטב: תעלומה יוונית" אשר עלה בדצמבר 2022 בנטפליקס. לאנסברי דיבבה את גברת פוטס בגרסת האנימציה המקורית לסרט "היפה והחיה", וב-2017 הייתה המספרת. לאנסברי נפטרה בשנתה ב-11 באוקטובר 2022 בביתה שבלוס אנג'לס, קליפורניה, חמישה ימים לפני יום הולדתה ה-97(אנ'). לנסברי הייתה נשואה פעמיים. נישואיה הראשונים היו לשחקן ריצ'רד קרומוול ונמשכו בין השנים 1945 ל-1946. ב-1949 נישאה לנסברי לשחקן והמפיק פיטר שו, והם נשארו נשואים עד שמת ב-2003. נולדו להם שני ילדים משותפים, אנתוני פיטר (נולד ב-1952) ודירדר אן (נולדה ב-1953). בנוסף לנסברי הפכה לאמו החורגת של בנו של שו דייוויד מנישואיו הראשונים. במשך הקריירה הארוכה שלה זכתה לאנסברי בפרסים רבים; חמישה פרסי טוני מתוך שבע מועמדויות, שישה פרסי גלובוס הזהב מתוך חמש עשרה מועמדויות, פרס אוסקר לשם כבוד, פרס באפט"א על מפעל חיים, פרס גילדת שחקני המסך על מפעל חיים, ופרס אוליבייה לשחקנית המשנה הטובה ביותר. בנוסף, הייתה מועמדת לפרס גראמי, מועמדת שלוש פעמים לפרס האוסקר לשחקנית המשנה הטובה ביותר ושמונה עשרה פעמים מועמדת לפרס אמי. ב-2013 הוענק לה אוסקר של כבוד עבור "היותה אייקון תרבותי האחראי ליצירת כמה מהדמויות הזכורות ביותר בעולם הקולנוע. כמו גם על היותה השראה לדורות של שחקנים". אורות הגז (1944) - ננסי אוליבר / מועמדות לפרס אוסקר לשחקנית המשנה הטובה ביותר נשיונל ולווט (1944) - אדווינה בראון תמונתו של דוריאן גריי (1945) - סיביל ויין / מועמדות לפרס אוסקר לשחקנית המשנה הטובה ביותר וזוכת פרס גלובוס הזהב לשחקנית המשנה הטובה ביותר הבנות של הארווי (1946) - אם הפרחח הקדוש (1946) - דאסטי מילארד עוד תעלה תזרח השמש (1946) - לונדון הרומנים הפרטיים של בל אמי (1947) - קלוטילד דה מרייאל אם החורף יגיע (1947) - מייבל סאבר מצב האומה (1948) - קיי ת'ורונדייק שלושת המוסקטרים (1948) - אן מאוסטריה מלאך השדרה העשירית (1948) - סוזן בראטן הדנובה האדומה (1949) - אודרי קוויל שמשון ודלילה (1949) - סמדר גברת אדיבה (1951) - גברת אדוארדס מרד (1952) - לסלי נשארים כדי להיראות (1953) - ולסקה צ'אובל חיים על כף המאזניים (1954) - דוריס הילמן המסכה הסגולה (1955) - מאדאם ולנטינה רחוב ללא חוק (1955) - טלי דיקינסון ליצן החצר (1956) - הנסיכה גוונדולן בבקשה תרצח אותי (1956) - מיירה לידס הקיץ הארוך והלוהט (1958) - מיני ליטל ג'ון בנות ה-17 מבלות (1958) - מייבל קלרמונט קיץ של הבובה ה-17 (1959) - פרל האופל שבמעלה המדרגות (1960) - מאביס פרויט ניחוח של סקנדל (1960) - קאונטס לינה הוואי הכחולה (1961) - שרה לי גאטס ארבעת פרשי האפוקליפסה (1962) - מרגריטה לוריאר החיים בשפל (1962) - אנאבל ווילראט השליח ממנצ'וריה (1962) - גברת איזלין בקור רוח של היום (1963) - סיביל לוגן עולמו של הנרי אוריינט (1964) - איזבל בויד לב יקר (1964) - פיליס הסיפור הגדול ביותר שסופר אי פעם (1965) - קלאודיה פרוקולה מול פלנדרס (1965) - ליידי בליסטון הארלו (1965) - ג'ין בלו מר בודווינג (1966) - גלוריה משהו לכולם (1970) - הארט וון אורנסטיין המיטה המעופפת (1971) - מיס איגלנטין פרייס מוות על הנילוס (1978) - סלמה אוט'רבורן גברת הנעלמת (1979) - גברת פרוי מראה סדוקה (1980) - ג'יין מארפל החד קרן האחרון (1982, דיבוב) - מומי הון סוויני טוד: הספר השטן מרחוב פליט (1982, סרט טלוויזיה) - נליה לובאט גלוריה הקטנה ... סוף סוף מאושרת (1982, סרט טלוויזיה) - גרטרוד ונדרבילט ויטני הפיראטים מפנזנס (1983) - רות' מתנת האהבה: סיפור חג המולד (1983, סרט טלוויזיה) - אמנדה פנוויק בחברת זאבים (1984) - סבתא אוספי הצדפות (1989, סרט טלוויזיה) - פנלופה קלינג היפה והחיה (1991, דיבוב) - גברת פוטס גברת סנטה קלאוס (1996, סרט טלוויזיה) - גברת סנטה קלאוס היפה והחיה 2: חורף קסום (1997, דיבוב) - גברת פוטס אנסטסיה (1997, דיבוב) - מריה פיודורובנה, קיסרית רוסיה פנטסיה 2000 (2000) - בתפקיד עצמה ספינת האורות השחורה (2004, סרט טלוויזיה) - דורה נני מקפי (2005) - דודה אדלייד מר פופר והפינגווינים (2011) - גברת שרלוט וואן גאנדי הגרינץ' (2018, דיבוב) - ראש העיר של מי-וויל מרי פופינס חוזרת (2018) - מוכרת הבלונים Buttons: A Christmas Tale‏ (2018) - רוז מדיה וקבצים בנושא אנג'לה לאנסברי בוויקישיתוף אתר האינטרנט הרשמי של אנג'לה לאנסברי (באנגלית) אנג'לה לאנסברי, ברשת החברתית Goodreads אנג'לה לאנסברי, במסד הנתונים הקולנועיים IMDb (באנגלית) אנג'לה לאנסברי, באתר "אידיבי", מאגר הידע העברי לקולנוע ישראלי ועולמי אנג'לה לאנסברי, באתר AllMovie (באנגלית) אנג'לה לאנסברי, באתר Rotten Tomatoes (באנגלית) אנג'לה לאנסברי, באתר Metacritic (באנגלית) אנג'לה לאנסברי, במסד הנתונים הקולנועיים KinoPoisk (ברוסית) אנג'לה לאנסברי, באתר אפל מיוזיק (באנגלית) אנג'לה לאנסברי, באתר ספוטיפיי אנג'לה לאנסברי, באתר סאונדקלאוד (באנגלית) אנג'לה לאנסברי, באתר Last.fm (באנגלית) אנג'לה לאנסברי, באתר AllMusic (באנגלית) אנג'לה לאנסברי, באתר MusicBrainz (באנגלית) אנג'לה לאנסברי, באתר דיזר אנג'לה לאנסברי, באתר Discogs (באנגלית) אנג'לה לאנסברי, באתר Songkick (באנגלית) אנג'לה לאנסברי, באתר Genius אנג'לה לאנסברי, באתר SecondHandSongs אנג'לה לאנסברי, באתר DNCI אנג'לה לאנסברי, באתר בילבורד (באנגלית) אנג'לה לאנסברי, באתר טיידל (באנגלית) אנג'לה לאנסברי, באתר אמזון מיוזיק אנג'לה לאנסברי, באתר אנציקלופדיה בריטניקה (באנגלית) איתמר זהר, השחקנית אנג'לה לאנסברי מתה בגיל 96, באתר הארץ, 12 באוקטובר 2022 השחקנית האגדית אנג'לה לאנסברי הלכה לעולמה בגיל 96, באתר ynet, 11 באוקטובר 2022 Angela Lansbury, 'Murder, She Wrote' and 'Beauty and the Beast' star, dies at 96, NBC News (באנגלית)